Uwe Hohn

Uwe Hohn (født 16. juli 1962 i Rheinsberg, Brandenburg) er en tidligere spydkaster som representerte DDR.

Hohn var den første spydkasteren som kastet over 100 meter, med et kast på 104,80 m under et stevne på Friedrich Ludwig Jahn Stadion i Øst-Berlin 20. juli 1984.

Etter rekordkastet følte IAAF (det internasjonale friidrettsforbundet) seg tvunget til å endre regelverket, fordi friidrettsarenaene ikke var store nok til så lange kast. I 1986 ble det lansert et nytt spyd der tyngdepunktet var flyttet fremover. Dette førte til kortere kast og økte samtidig sjansen for at spydet landet med spissen i bakken.

Hohn oppnådde bare suksess i ett internasjonalt mesterskap, og det var gullmedaljen fra EM 1982. I likhet med andre østtyske idrettsrekorder fra 1970- og 80-årene har også Hohns 100-meterskast vært gjenstand for spekulasjoner om bruk av doping.

Referanser

Eksterne lenker 
 
 

Tyske spydkastere
Personer fra Landkreis Ostprignitz-Ruppin
Europamestere i friidrett
Deltakere for Øst-Tyskland under EM i friidrett 1982
Verdensrekordsettere i friidrett